Добри Чинтулов
За срам на чуждите езици

chitanka.info

За срам на чуждите езици

в пространството все се вреш,

кога говориш, мелиш трици,

кога те хулят, ти се смеш.

Да поразсъдиш не умееш,

пред разумните мълчиш,

пред тях езика си държиш,

като че уж благоговееш.

И мислиш, че си исполин

между разумните двукраки,

че с име свършваш ти на аки.

Бъди, какъвто щеш господин,

човешкий род, без да забикаля,

познава винаги Михаля.

Издание:

Добри Чинтулов. Стани, стани, юнак балкански

„Български писател“, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.